**HANKELEPINGU PROJEKT**

**HANKELEPING nr 3-9/.....**

 **Tervise ja Heaolu Infosüsteemide Keskus** (edaspidi nimetatud ka ***tellija***), registrikood 70009700, aadress Pärnu mnt. 132, Tallinn, keda esindab põhimääruse alusel direktor Margus Arm ja

 **AS HELMES,** (edaspidi nimetatud ka ***täitja***), registrikood 10364097, aadress Lõõtsa tänav 6 Tallinn 11415, keda esindab volikirja alusel Eliis Väert,

edaspidi eraldi ***pool*** või koos ***pooled***, sõlmisid sõlmisid raamlepingu nr 3-9/2307-1 alusel käesoleva hankelepingu (edaspidi leping) alljärgnevas:

1. **Lepingu ese**
	1. Lepingu esemeks on lisas 1 „**Tulumaksuvaba erisus pensioniealistel analüüsi- ja arendusplaani koostamine“** nimetatud tööd (edaspidi *tööd*).
	2. Lepingu tööde maht on kuni **150 töötundi.**
	3. Vajadusel on tellijal õigus tellida lepingu esemega seotud täiendavaid töid kuni 20% ulatuses kokkulepitud mahust, eeldusel, et hankelepingu üldist olemust ei muudeta.
	4. Täiendavate tööde tellimine ja sellega kaasnevad muudatused lepingu täitmisel lepitakse poolte vahel kokku vähemalt kirjalikku taasesitamist võimaldavas digitaalselt allkirjastatud vormis.
2. **Tööde üleandmise ja vastuvõtmise tingimused**
	1. Täitja annab töö üle **hiljemalt** **31.03.2022.**
	2. Tellitavad tööd antakse vastuvõtutestimiseks üle vastavalt lepingu lisas 1 kokkulepitud tingimustele.
	3. Tellija vaatab töö üle vastavalt raamlepingu tingimustele.
	4. Töö antakse üle üleandmise ja vastuvõtmise aktiga (edaspidi ka akt).
	5. Koos üle antava tööga annab täitja tellijale üle kõik tööde intellektuaalse omandi õigused vastavalt raamlepingus kirjeldatule.
3. **Lepingu hind**
	1. Ühe töötunni maksumuseks tööde teostamisel on **... (*summa sõnadega*) eurot** **ilma käibemaksuta**.
	2. Arve esitatakse e-arvena, pärast akti tellija poolt allkirjastamist.
	3. Täitja annab tellijale arve tasumiseks tähtaja minimaalselt 21 kalendripäeva alates arve laekumisest. Arvel tuleb märkida raamlepingu ja hankelepingu number, riigihanke viitenumber ja tellija kontaktisiku nimi.
4. **Poolte vahelised teated ja kontaktisikud**
	1. Tellija kontaktisikuks lepingu täitmisel on: Ragnar Viilu, sotsiaalkaitse talituse projektijuht, telefon +372 5101 205, e-post: ragnar.viilu@tehik.ee.
	2. Tellija kontaktisik on: Monika Heinrand, sotsiaalkaitse talituse juhataja, telefon +372 5114 240, e-post: monika.heinrand@tehik.ee.
	3. Täitja kontaktisikuks lepingu täitmisel on Kirill Neitov, meeskonna juht, telefon +372 56 509 589, e-post: kirill.neitov@helmes.com.
	4. Täitja kontaktisik on: Eliis Väert, partner , telefon +372 5021 150 , e-post: eliis.vaert@helmes.com.
5. **Lepingu kehtivus**
	1. Leping jõustub sellele poolte poolt allakirjutamisest ja kehtib kuni poolte poolt oma lepinguliste kohustuste täitmiseni.
	2. Tellijal on õigus leping igal ajal üles öelda, teatades sellest 60 kalendripäeva ette.
6. **Lõppsätted**
	1. Lepingu täitmisel tekkinud vaidlused ja lahkarvamused lahendavad pooled läbirääkimiste teel. Kokkuleppe mittesaavutamisel lahendatakse vaidlused Harju Maakohtus.
	2. Lepingu täitmisel ja lepingust tulenevate vaidluste lahendamisel lähtutakse Eesti Vabariigi õigusaktidest.
	3. Pooled ei tohi lepingust tulenevaid õigusi ja kohustusi üle anda kolmandatele isikutele ilma teise poole kirjaliku nõusolekuta.
	4. Lepingu dokumendid koosnevad käesolevast lepingust, lepingu lisadest ning lepingu muudatustest, milles pooled võivad kokku leppida lepingu allakirjutamise järgselt.
	5. Lepingu lahutamatuteks osadeks lepingu sõlmimise hetkel on järgmised dokumendid:
		1. Lisa 1 - Hankelepingu eseme tehniline kirjeldus;
		2. Lisa 2 - Täitja poolt esitatud pakkumus hankelepingu sõlmimiseks.
7. **Poolte allkirjad**

Tellija Täitja

*/allkirjastatud digitaalselt/* */allkirjastatud digitaalselt/*